Boek: Hartebreker – Christiaan Barnard en die eerste hartoorplanting | Maroela Media
Boek: Hartebreker – Christiaan Barnard en die eerste hartoorplanting
Dié nuwe biografie oor Suid-Afrika se beroemdste hartsjirurg vertel nie net van Barnard se kinderjare in Beaufort-Wes, sy prominente huwelike (en egskeidings) en flambojante lewe nie. James Styan ondersoek ook die impak van die historiese eerste hartoorplanting op Barnard se persoonlike lewe en op die Suid-Afrikaanse gemeenskap oor die algemeen, waar apartheidswetgewing dikwels die probleme van geneeskunde nog ingewikkelder gemaak het. Die rol van swart mediese personeel soos Hamilton Naki word bespreek, sowel as die intense wedywering wat tussen ander beroemde hartsjirurge en Barnard ontstaan het.
James Styan is ’n voormalige joernalis en die skrywer van Blackout: The Eskom Crisis. Hy is tans die woordvoerder van die Wes-Kaapse minister van plaaslike regering en omgewingsake.
Styan het aan die universiteite van Pretoria en Stellenbosch gestudeer en as ʼn rekenmeester gekwalifiseer voordat hy ʼn joernalis geword het. Hy was eers ’n finansiële joernalis voordat hy as senior parlementêre korrespondent vir Media24 gewerk het.
Boek: Elton die Verskriklike April verloor dit
Breinspoeling101 · 11 maande gelede
Hoekom is daar niks oor Hamilton Naki in Chris Barnard se outobiografie nie, op die Groote Schuur webblad en ook nie in David Cooper se boek oor Barnard nie? Frederick Prins verdien meer “lof” as Naki omdat hy die betrokke was by Denise Darvall se dood. Cooper het ‘n groepfoto van al die proefdier-tegnici en dit sluit nie Naki in nie.